钦定古今图书集成/历象汇编/岁功典/第055卷 > 乙酉六月十一日雨 金元好问
## 钦定古今图书集成/历象汇编/岁功典/第055卷 > 乙酉六月十一日雨 金元好问

“一旱近两月，河洛东连淮。骄阳佐大火，南风卷黄埃。
草树青欲干，四望令人哀。时时怪事发，雨雹如李梅。
我梦天河翻，崩腾走云雷。今日复何日，𫘝雨东南来。”
元气淋漓中，焦卷意已回。良苗与新颖，郁郁无边涯。
“书生如老农，苦乐与之偕。闾阎闻吉语，一笑心颜开。
酉年酒如浆，干溢安能灾。惟当作高廪，多具尊与罍。”
家人笑问我，君田安在哉。〈𫘝与快同音　𫘝雨见魏志〉